钦定古今图书集成/明伦汇编/交谊典/第085卷 > 《咏山涛王戎诗》前人
## 钦定古今图书集成/明伦汇编/交谊典/第085卷 > 《咏山涛王戎诗》前人

颜生《五君咏》不取山涛、王戎，余聊咏之焉。

山公弘识量，早厕《竹林》欢。聿来值英主，身游廊庙端。
位隆五教职，才周五品官。为君翻已易，居臣良不难。

二

濬冲如萧散，薄暮至中台。征神归鉴景，晦行属聚财。
嵇生袭元夜，阮籍变青灰。留连追宴绪，垆下独徘徊。